ഇംഗ്ലീഷ് സെന്റര്ബാക്ക് ടര്കോവ്സ്കിക്കായി ന്യുകാസില് രംഗത്ത് സൗദി അറേബ്യന് ഉടമസ്ഥതയിലേക്ക് മാറിയ ന്യൂകാസില് യുണൈറ്റഡ് ഒരു പറ്റം സൂപ്പര് താരങ്ങളെ ടീമിലേക്ക് കൊണ്ടു വരാനുള്ള നീക്കങ്ങളിലാണ് ഇപ്പോളെന്ന റിപ്പോര്ട്ടുകള് വളരെ ശക്തമാണ്. ഫിലിപ് കുട്ടീഞ്ഞോ, മൗറോ ഇക്കാര്ഡി തുടങ്ങിയ കളികാരെ ടീമിലേക്ക് കൊണ്ടു വരാന് ന്യൂകാസിലിന്റെ പുതിയ ഉടമകള്ക്ക് താല്പര്യമുണ്ടെന്നാണ് പുറത്ത് വരുന്ന സൂചനകള്. അതിനിടെ ഇപ്പോളിതാ പുതിയ ഉടമസ്ഥര് ന്യൂകാസിലേക്ക് ആദ്യം കൊണ്ടു വരുന്ന താരങ്ങളിലൊരാള് പ്രീമിയര് ലീഗ് ക്ലബ്ബായ ബേണ്ലിയുടെ ഇംഗ്ലീഷ് പ്രതിരോധ താരം ജെയിംസ് ടര്കോവ്സ്കി ആയിരിക്കുമെന്ന വാര്ത്തകള് പുറത്ത് വന്നിരിക്കുന്നു. അടുത്ത വര്ഷം ബേണ്ലിയുമായുള്ള കരാര് അവസാനിക്കാനിരിക്കുന്ന ടര്കോവ്സ്കിയും ന്യൂകാസിലിലേക്ക് ചേക്കേറുന്നതിനെ ഇഷ്ടപ്പെടുന്നുണ്ടെന്നും കരാര് കാലാവധി കഴിയാറായതിനാല് ജനുവരിയില് അദ്ദേഹത്തെ ന്യൂകാസിലിന് കൈമാറാന് ബേണ്ലിക്കും എതിര്പ്പുണ്ടാകില്ലെന്നാണ് സൂചന. പ്രമുഖ ഇംഗ്ലീഷ് മാധ്യമമായ ദി ടെലിഗ്രാഫ് ആണ് ഇപ്പോള് ഈ വാര്ത്ത പുറത്ത് വിട്ടിരിക്കുന്നത്. ഇരുപത്തിയെട്ടുകാരനായ ടര്കോവ്സ്കി നിലവില് ബേണ്ലി പ്രതിരോധത്തിന്റെ നട്ടെല്ലാണ്. ഈ സീസണില് മികച്ച ഫോമിലുള്ള താരം ബേണ്ലിയുടെ ഇത്തവണത്തെ എല്ലാ പ്രീമിയര് ലീഗ് മത്സരങ്ങളിലും മുഴുവന് സമയവും കളിച്ചിരുന്നു.The post ഇംഗ്ലീഷ് സെന്റര്ബാക്ക് ടര്കോവ്സ്കിക്കായി ന്യുകാസില് രംഗത്ത് first appeared on MalayalamExpressOnline.